lv de lv id lt lv fr lv ru az lv lv lv en lv en lv id lv lv lv fr lv nl lv fr ca lv lv en en lv lv lv es lv en en id lv fr nl fr ca en en lv eo lv lv lv en lv hbs_lat nb nl lv lv nb lv lv es tr uk es en fr lv lv sk lv en lv lv lv lv lv es lv ca lv lv lv lv lv lv lv lv lv lv lv lv lv lv lv lv lv lv lv lv lv lv lv lv en es lv nl lv lv lv lv lv lv lv eo lv eo lv lv en lv az en lv ceb lv lv lv en lv lv en lv lv sv lv lv sv lv lv lv lv lt lv sv lv de sk en sk hbs_lat lv lv sk hbs_lat uk en en lv id es es en lt lv lv
Toyota uzskata, ka iekšdedzes dzinēju pēdējā stunda vēl nav situsi
Latvijā Viedokļi Bizness Pasaulē Sports Motors Apkārt pasaulei Izklaide Virtuves stāsti Sieviete
Latvijā Ārvalstīs Viedokļi Satiksme Kriminālziņas
Basketbols Motoru sports Futbols Cīņas sports Hokejs Vieglatlētika Teniss Citi sporta veidi
Atklājumi Ceļojumi Kosmoss Klimats Vēsture
Attiecības Pieredzes Laiks sev Mode
Auto jaunumi Ceļš un likums Ceļmalas stāsti Motocikli Garāža
Recepšu izlases Padomi Recepšu kolekcijas Interesanti Fotoreceptes
Toyota uzskata, ka iekšdedzes dzinēju pēdējā stunda vēl nav situsi
2022. gada 25. janvāris 18:11
Foto: Ekrānuzņēmums no TV Auto ziņām
Eiropas Savienība patlaban ir pārņemta ar zaļo kursu un elektromobilitāti. Plāns jau 2030. vai, vēlākais, 2035. gadā pilnībā atteikties no vieglajām automašīnām ar iekšdedzes dzinējiem ir cēls uz papīra, taču sarežģīti realizējams dzīvē. Tāpēc auto ražotāji piedāvā alternatīvus risinājumus oglekļa izmešu pazemināšanai, un viens no tiem ir ūdeņraža auto.
"Zemgale"/LLU svin jau septīto uzvaru pēc kārtas
Laksa ar "Virtus Segafredo" Itālijas Superkausa finālā atzīst savas bijušās komandas pārākumu
ASV papildus piešķirs vēl 1,1 miljardu dolāru militārai palīdzībai Ukrainai
Robežsardze lūdz NBS nodrošināt zemessargu atbalstu uz Latvijas – Krievijas robežas
Vēsturnieks Jelgavas novadā uzbūvē energoefektīvu salmu māju
Ostapenko piedzīvo zaudējumu Tallinas "WTA 250" turnīra pirmajā kārtā
Džeralds Kilmans (Gerald Kilmann), Toyota Motor Europe R&D viceprezidents: "Iekšdedzes dzinēji ir svarīgi ceļā uz oglekļa neitralitāti, kad arvien tiek samazināti izmeši, izmantojot tehnoloģijas. Taču ir ļoti grūti izslēgt oglekļa izmešus pavisam, ja vien neizmantojam ūdeņradi."
Vieglo gāzi automašīnās var izmantot divējādi - gan kā degvielu, gan kā enerģijas nesēju.
Tibo Pakē (Thiebault Paquet), Toyota Motor Europe degvielas šūnu un piedziņas iekārtu attīstības nodaļas vadītājs: "Atjaunīgā enerģija dabā ir nepastāvīga. Ziemā tās trūkst, naktīs tāpat. Tāpēc to nepieciešams uzglabāt. Ūdeņradis nav enerģijas avots, tas ir enerģijas uzglabāšanas veids, tāpēc tas var būt labs risinājums."
Ūdeņraža auto Toyota Mirai faktiski ir elektroauto. Degvielas šūnu tehnoloģija pārvērš ūdeņradi un skābekli elektroenerģijā. Vienīgie izmeši ir ūdens. Lai pierādītu fuel cell tehnoloģijas ilgtspēju, Toyota sūtīja Mirai darbā – par taksometriem.
Foto: Ekrānuzņēmums no TV Auto ziņām
Ferijs Francs (Ferry Franz), Toyota Motor Europe ūdeņraža izstrāžu vadītājs: "Tā bija visnoslogotākā Mirai flote pasaulē. 5,5 miljoni kilometru divos gados! Mēs pārvadājām ļoti daudz cilvēku un sniedzām viņiem pirmo saskari ar šo tehnoloģiju. Tas bija apbrīnojami! Vēl apbrīnojamāk gan bija tas, ka 5,5 miljonos kilometru mums nebija neviena paša bojājuma. Tas ir patiesi lieliski tik jaunai tehnoloģijai."
Mirai uzlāde vismaz 600 km aizņem vien 5 minūtes. Bēda vien tā, ka ūdeņraža uzpildes staciju ir maz.
Ferijs Francs norāda, ka Vācijā šobrīd ir 92 stacijas, un šī valsts ir uz pareizā ceļa. Citās valstīs ir 2 līdz 4 stacijas. Pat tik svarīgās valstīs kā Francija var lieliski braukt ar ūdeņraža auto Parīzē un tās apkārtnē, bet, tiklīdz gribēsi doties uz Cote d azur, būs problēmas.
Foto: Ekrānuzņēmums no TV Auto ziņām
Ūdeņraža fuel cell automašīnas pagaidām ir pārlieku dārgas, lai būtu pieejamas plašam privāto pircēju lokam. Jaunākais Toyota Mirai maksā, sākot ar 67 500 eiro. Tāpēc Toyota jau vairāk nekā 20 gadus piedāvā lielisku zemu izmešu alternatīvu – hibrīddzinēju.
Džeralds Kilmans (Gerald Kilmann): "Hibrīdtehnoloģijaa ir pieejams un samaksājams elektrifikācijas veids, kas turklāt iespējami pilnīgi izmanto bateriju ražošanas jaudas.
Foto: Ekrānuzņēmums no TV Auto ziņām
Ferijs Francs: "Esmu pārliecināts, ka jāizmanto ikviena iespēja samazināt CO2 izmešus. Man šajā gadījumā ir trīs maģiskie skaitļi. Mēs esam radījuši vairāk nekā 80 miljonus hibrīdauto. Šie 80 miljoni izmetuši mazāk CO2 nekā 5,5 miljoni benzīna automašīnu, turpretim mūsu izmantotais bateriju apjoms atbilst tikai 60 000 elektroauto. Tātad mēs neesam saražojuši 5,2 miljonus bateriju elektromobiļiem, un tas ir milzīgs oglekļa nospieduma ietaupījums.
Hibrīds joprojām ir ārkārtīgi noderīgs CO2 izmešu samazināšanai – ātri, vienkārši un jebkur pasaulē."
Toyota mērķis ir 5,5 miljoni elektrificētu automašīnu līdz 2025. gadam, īpaši neizdalot elektromobiļus, degvielas šūnu vai hibrīdauto. Vieta atradīsies visiem.
Džeralds Kilmans: "Mēs redzam, ka arī citas tehnoloģijas – lādējamie hibrīdi, elektromobiļi un degvielas šūnu auto iemanto arvien lielāku tirgus daļu, tostarp arī mūsu tirdzniecības apjomos."
Bet kā tad ar viseiropas elektrifikāciju un pilnīgu iekšdedzes dzinēju aizliegumu? Toyota Motor Europe eksperti ir skeptiski – un ne bez pamata.
Foto: Ekrānuzņēmums no TV Auto ziņām
Ferijs Francs: "Jaunākie pētījumi par Ameriku liecina, ka
70% pārdoto automašīnu 2030. gadā būs ar iekšdedzes dzinējiem.
Ja mēs pārstātu tos ražot tagad, tikai tāpēc, ka Eiropa tā ir izdomājusi, ja mēs pārstātu ieguldīt jaunu motoru attīstībā, mēs nodarītu kaitējumu visas pasaules videi. Jo tad 2035. gadā jums nāktos braukt ar iekšdedzes dzinēju ar tehnoloģiju no 2025. gada.
Džeralds Kilmans: "Pieejamība nozīmē elektrifikāciju sasniedzamu plašai sabiedrības daļai. Tāpēc esam cieši pārliecināti, ka hibrīdiem šodien un arī rīt būs ļoti svarīga loma."
VIDEO Traģiskais negadījums pie Raganas, kurā mira velosipēdists. Joprojām neskaidrības par notikušo
Komisija atbalsta kriminālatbildību par auto vadīšanu reibumā virs 1,5 promilēm
FOTO Jaunākās paaudzes "Porsche 911 GT3 R" gatavs sacīkstēm
VIDEO Vieglākais visurgājējs pasaulē. Kas ir "Can Am Traxter"?
VIDEO Mirklis līdz traģēdijai. Bolderājā šoferis nebremzējot šķērso gājēju pāreju un teju notriec mazu bērnu
FOTO un VIDEO "Šis auto izmaksā 7000-8000 eiro, bet spēj iznīcināt tankus un helikopterus!" Kas ir Ukrainas brīvprātīgo projekts "Bandera Car"?
VIDEO "Takeši pils pēdējais līmenis!" Izceļas diskusija par uzbrauktuvi pie gājēju tilta pār Mūsas upi Bauskā
FOTO un VIDEO "Gaidīju 10 stundas, lai tiktu prom!" Pēc daļējas mobilizācijas izsludināšanas Krievijas iedzīvotāji bēg no valsts un veido pamatīgus sastrēgumus
Krievija mobilizācijas laikā civiliedzīvotājiem varēs atsavināt dažādus transportlīdzekļus
Policija aizturējusi Eksporta ielas apkārtnes mašīnu dedzinātāju
VIDEO "Ieraudzīju policiju un palielināju ātrumu, jo nobijos!" Uz ceļa Jelgava-Iecava aptur "lidojošu" šoferi
Iļģuciemā aptur vairākkārt redzeslokā nonākušu transportlīdzekļa vadītāju bez tiesībām
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa